
Damwain mewn Pwll Glo | 
yn Nghwm Rhondda, 


180 WEDI EU LLADD. 


Dydd Mawrth, Gorph. 11, 1905, digwyddodd damwain erchrydus yn Watts- 
town, mewn pwll yn pcrthyn i'r United National Oollierios.—Pan y digwyddodd y 
ddamwain, tua haner dydd, yr oedd tua 10000 ddynion i lawr yn y pwll. Achub- 
wyd 850 o'r rhai hyn yn ystod y prydnawn, Yr oedd yr 150 eraill yn mhwll 
No. 2, ac yn y fan yma y digwyddodd y ffrwydriad, O'r rhai hyn ni ddygwyd 
ond un i'r lan yn fyw. Dygwyd corph Mr W. Meredith, y goruchwyliwr, i fyny 


o'r pwll yn mhlith y marwolion cyntaf. 


Yn mhlith yr anffodusion a gollasant 


eu bywydau yr oedd nifer mawr o fechgyn ieuaingo. 

Unwaith eto yn y Rhondda, 
Clywir ochain trwy y fro, 
Newydd prudd _a wna ni gynied 
Am beryglon y Pwll Glo; 
Cant a thri-deg o eneidiau 
Wedi 'u hyrddio i arall fyd, 
Newydd trwm a chwala fwynder 
Lawer aelwyd hapus, glyd. 


Beth yw'r cwyno glywir heddyw, 
Chwerw gri yn Ngwlad y De ? 
Gweddwon gyn, a phlant amddifaid 

A ddyrchafent uchel le 
Am anwyliaid wedi trengu 
Yn nyfnderoedd y Pwll Glo, 
Adsain galar, dwfn och'neidiau 
Glywir yn y pruddaidd fro. 


Yn mro Watistown yn y Rhondda, 
Bu y ddamwain frawchus hon, 
Piuddaidd iawn y pâr yr hanes,— 
Fe sobreiâdia pob rhyw fron ; 

Maiwol ergyd oedd i luaws, 
Ac fe chwerwodd lawer un, 
Ffrwydriad erchyll gariai dynged 
Eiddil lanc a gwrol ddyn. 


Tua canol dydd fe glywid 
Swn a welwai aml rudd, 
Mwg a thwrf a barai arswyd, 
Ergyd wnai bob un yn brudd; 
Braw ac arswyd ar bob gwyneb, 
Dychryn wna y dewra'i fryd, 
Wrth ystyried maint enbydrwydd 
Colli bywyd, newid byd. 


Hawdd oedd canfod maint y disiryw 
A ddigwyddodd yn y lle, 
Wrth ymddygiad prudd gyfeillion, 
A ddolefant â chri gre', 
Tadau, brodyr a chu geraint 
Mewn peryglon marwol mawr, 
Pwy all fesur maint dioddefaint 
Y brueiniaid oedd i lawr. 


Ymgais ddewr a wnaed ar unwaith 
I roi cymhorth iddynt hwy, 
Eu cyd-weithwyr ar y glanau 
Da a wyddant y mawr glwy'; 
Estyn 'mwared y'r trueiniaid 
Hyn a lanwai pryd bob un, 
Gyda sel a nerth dihafal 
Ymegnia pob rhyw ddyn. 


Dynion dewr ar fyr ddisgynent 
Gyda'r amcan clodfawr hwn ; 
Heriant angeu yn eu hymdreoh, 
Haeddent ddiolch y byd crwn ; 
Gweithient gydag egni clodfawr 
Er mai bychan oedd eu llwydd ; 
Ymdrech ddewr a bâr edmygedd ; 
Dewrder yofir lawer blwydd. 


Mae gweddiau'r wlad yn estyn 
â&t orseddfainc y Duw Dad, 
Am ymwared i'w hanwyliaid, 
Am oleuni ar eu stâd ; 
Tad 'r amddifad ddyry iddynt 
Nawdd a chymhorth yn eu loes, 
Gwenau'r nefoedd a fo drogbynt 
Yn daenedig trwy eu hoes! 

— EVAN WILLIAMS, MARKET PLACE, BANGOR, 





